NaiveNeuron/SloPal huggingface dataset:
Mora, Ján, poslanec NR SR (2018-05-25):
Vážený pán predsedajúci, vážené panie poslankyne, vážení páni poslanci. Poslanci za stranu Kotleba – Ľudová strana Naše Slovensko Marian Kotleba, Rastislav Schlosár, Ján Mora a Ján Kecskés predkladajú do Národnej rady Slovenskej republiky návrh ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Cieľom uvedenej novely zákona je obmedziť trestnoprávnu imunitu prezidenta Slovenskej republiky výlučne na výroky prednesené počas výkonu jeho funkcie. To znamená, že za všetky ostatné trestné činy bude môcť byť prezident trestne stíhaný. K bodu 1 k nášmu zákonu. Trestnoprávna imunita prezidenta Slovenskej republiky sa bude vzťahovať výlučne na výroky prednesené počas výkonu jeho funkcie podobne, ako je to v prípade poslancov Národnej rady Slovenskej republiky. Za všetky ostatné trestné činy bude môcť byť trestne stíhaný. Obžalobu na prezidenta Slovenskej republiky za spáchania trestného činu bude oprávnená podávať Národná rada Slovenskej republiky, a to trojpätinovou väčšinou hlasov všetkých poslancov. O obžalobe bude rozhodovať v prvom stupni Najvyšší súd Slovenskej republiky. Ako odvolací súd bude o obžalobe rozhodovať senát Ústavného súdu Slovenskej republiky. Ako odvolací súd bude o obžalobe rozhodovať plénum Ústavného súdu Slovenskej republiky. Prezident bude môcť byť aj naďalej obžalovaný aj za úmyselné porušovanie Ústavy Slovenskej republiky. V takom prípade bude o obžalobe rozhodovať plénum Ústavného súdu Slovenskej republiky. Trestné stíhanie prezidenta Slovenskej republiky, ako aj obmedzenie osobnej slobody prezidenta Slovenskej republiky vo forme zadržania a vzatia do väzby bude možné len na základe súhlasu Národnej rady Slovenskej republiky, a to trojpätinovou väčšinou hlasov všetkých poslancov. V bode 2 sa upravuje pôsobnosť Ústavného súdu Slovenskej republiky vo veci konania o obžalobe prezidenta Slovenskej republiky za úmyselné porušenie ústavy a za spáchanie trestného činu. Ďakujem. Skončil som. Otvorte, prosím, rozpravu, do ktorej sa hlásim ako prvý.
Číž, Miroslav, podpredseda NR SR (2015-11-13):
Pán poslanec Lipšic, u niekoho je neokrôchanosť principiálny nástroj politickej moci, politickej, politiky. (Reakcie z pléna.) Môj postoj k veci je taký, že veľmi nerád vstupujem do akéhokoľvek kontaktu s vami, už rozhodne nielen k vám, ale aj k pánovi Hlinovi, len mám povinnosť podľa tohto rokovacieho poriadku riadiť túto schôdzu, vyhodnocovať rokovací poriadok a postupovať podľa neho. S faktickou poznámkou, á, s reakciou na faktické poznámky pán poslanec Hlina.
Šimečka, Michal, podpredseda NR SR (2024-06-11):
Ďakujem veľmi pekne. Ako ďalší vystúpi pán poslanec Dostál. Nech sa páči.
Antal, Peter, poslanec NR SR (2019-09-11):
Pán predseda, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
A. Belousovová, podpredsedníčka NR SR: (2009-06-17):
Ako posledný vystúpi v rozprave pán poslanec Frešo. Nech sa páči.
Mezenská, Helena, poslankyňa NR SR (2013-04-16):
Chcem, aj ja zareagujem, pán minister, pretože naozaj napriek tomu, že máte pred sebou jednoznačné číselné dôkazy o tom, že život ľuďom sa za vašej vlády výrazne zhoršuje a že sa veľmi trápia, čo napokon potvrdzuje aj moja bezprostredná každodenná skúsenosť a bežný kontakt s ľuďmi v regiónoch, namiesto toho, aby ste sa nad tým vážne a s pokorou zamysleli, na nás tu kričíte, ideologicky prezentujete a obhajujete niečo, čomu sám neveríte. Na Slovensku v otázke nezamestnanosti nie je kardinálnym problémom to, že je tu čierna a nelegálna práca, kardinálnym problémom je to, že tu žiadna práca nie je a že nie sú tu nové pracovné príležitosti. Je tu dostatok signálov na to, aby sme, aj vy ste si uvedomili, že túto krajinu cez osudy ľudí nevediete a neriadite správnym smerom. A ja vás vyzývam, aby ste namiesto toho, že sa tu bijete do pŕs, aby ste sa naozaj nad týmto zamysleli a začali vecne spolupracovať s tými, ktorým na tom, na zmene a na pomoci ľuďom, či v tomto parlamente, alebo mimo neho, skutočne záleží.
B. Bugár, podpredseda NR SR: (2004-06-30):
(Hlasovanie.) Prítomných 126, za 122, zdržali sa 3, nehlasoval 1. Konštatujem, že aj tento bod sme schválili. L. Ladányi, poslanec: Ďalej budeme hlasovať o poslednom bode z návrhu pána poslanca Čaploviča, bod č. 8. Dajte, prosím, hlasovať.
Ďuriš Nicholsonová, Lucia, podpredsedníčka NR SR (2018-06-21):
Pán poslanec Poliačik.
M. Číž, podpredseda NR SR: (2008-03-27):
Pýtam sa pána poslanca, chce položiť doplňujúcu otázku v rozsahu. Máte 2 minúty, pán poslanec, nech sa páči.
Sloboda, Radovan, poslanec NR SR (2020-04-28):
Ďakujem za slovo, pán predsedajúci. Ustanovujúcu schôdzu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva zvolávam na zajtra 12.00 hod. do rokovacej miestnosti č. 71. v budove ubytovacieho zariadenia. Ďakujem.
Mikulec, Roman, minister vnútra SR (2022-11-29):
Ďakujem pekne opäť za slovo. Vážený pán predsedajúci, vážené pani poslankyne, páni poslanci, návrh novelizácie volebného zákona vypracovalo ministerstvo vnútra v súvislosti s plnením záväzkov deklarovaných v programovom vyhlásení vlády. Predkladanou právnou úpravou dochádza k vytvoreniu zjednoteného spôsobu voľby poštou zo zahraničia vo voľbách do Národnej rady Slovenskej republiky a v referende. Navrhuje sa, aby voliči zo zahraničia podávali žiadosť o voľbu poštou v listinnej podobe alebo elektronicky prostredníctvom novovytvoreného informačného systému pre voľbu poštou alebo prostredníctvom ústredného portálu verejnej správy. Zároveň sa vytvára možnosť sledovania zásielky voliča, pričom voličovi budú zasielané dôležité notifikácie na jeho emailovú adresu a do elektronickej schránky, ak ju má zriadenú, aktivovanú. Ministerstvo vnútra v nadväznosti na záväzky deklarované v programovom vyhlásení vlády predložilo návrh zákona s cieľom rozšíriť voľbu poštou zo zahraničia aj pre voľbu prezidenta Slovenskej republiky a vytvoriť legislatívne predpoklady, aby predseda Národnej rady Slovenskej republiky mohol vyhlásiť druhé kolo volieb prezidenta Slovenskej republiky a voľby do Európskeho parlamentu tak, aby sa konali v rovnaký deň a v rovnakom čase. Vzhľadom na skutočnosť, že Národná rada Slovenskej republiky neschválila zmenu Ústavy Slovenskej republiky, ktorou sa navrhovala zmena lehôt vo vzťahu k vyhláseniu volieb prezidenta, dosiahnutie týchto dvoch cieľov už naďalej nebude vykonateľné. Lehoty ustanovené v platnom znení Ústavy Slovenskej republiky neposkytujú vyhovujúci časový priestor na implementáciu týchto uvedených návrhov. V tejto súvislosti odporúčam schváliť pozmeňujúci návrh k vládnemu návrhu zákona zohľadňujúci tieto skutočnosti tak, ako to navrhuje ústavnoprávny výbor. Vážený pán predsedajúci, pani poslankyne, páni poslanci, dovoľujem si vás požiadať o prerokovanie a podporu predloženého vládneho návrhu zákona. Ďakujem.
P. Paška, predseda NR SR: (2009-12-04):
(Hlasovanie.) 135 prítomných, 123 za, 12 sa zdržali. Návrh sme pridelili výborom a určili lehoty na prerokovanie. Pán poslanec Podmanický teraz uvedie hlasovanie v prvom čítaní o návrhu pána poslanca Dušana Jarjabka na vydanie zákona č. 619 o Slovenskom rozhlase, je to tlač 1329. (Hlasovanie o návrhu poslanca Národnej rady Slovenskej republiky Dušana Jarjabka na vydanie zákona, ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a zákon č. 16/2004 Z. z. o Slovenskej televízii v znení neskorších predpisov , tlač 1329.)
Zajac, Pavol, poslanec NR SR (2014-06-03):
Ďakujem všetkým, čo na mňa reagovali, najprv na pána Mičovského, naozaj je to naša agenda, len v navrhovanom, v navrhovanej novele ústavy zadefinovať zrušenie Mečiarových amnestií naozaj ústavným návrhom zákona, áno, ale v navrhovanej zmene ústavy zadefinovať Mečiarove amnestie asi nie je najvhodnejšie a nie je na tom momentálne ani dohoda. Vážený pán kolega Lipšic, drahý Dano, naozaj ako my sme aj osobne spolu rozprávali asi mesiac a pol dozadu. Vtedy bol najväčší problém to, že odoberáme prezidentovi kompetenciu. Dneska, dneska kompetencia menovať, menovať členov Súdnej rady zostáva. Dnes je problém v previerkach. Myslím si, že aj ty si bol pri tom, keď bola zriadená Súdna rada ako samosprávny orgán justície. Dneska povedať, že toto všetko obídeme, tento samosprávny orgán a len výkonná zložka NBÚ vykoná previerky, klasické previerky, dôverné, tajné alebo prísne tajné, asi tá sudcovská samospráva by sa postavila, no, nechcem povedať, že na zadné. Takže vymyslel sa model, keď aj tá sudcovská samospráva bude vtiahnutá do toho procesu, a nemôže byť z toho vynechaný NBÚ, samozrejme, keď máme zriadenú takúto inštitúciu, ktorá preveruje tisíce ľudí na Slovensku, takže pripraví podklady pre Súdnu radu a plus je tu odvolacím orgánom Ústavný súd a prezident. Daniel, aspoň skús priznať, že nie je to síce tvoj návrh, ale je tu určitý posun k tomu, aby sme mohli preveriť určitých sudcov a zbaviť ich sudcovského talára.
V. Veteška, podpredseda NR SR: (2005-10-27):
G. Karlin, poslanec: Pán predsedajúci, nie som taký fundovaný, ale mám taký dojem, že tu rokujeme o niečom, čo nebolo v súlade so schváleným programom, a rokujeme o zákone o spotrebnej dani z liehu a tento bod programu nebol zaradený do schôdze. Tak ja by som bol rád, keby som k tomu dostal vysvetlenie, lebo tu je zákon o spotrebnej dani z tabaku. Tak na to som bol pripravený aj reagovať, ale neviem, ako to mám ďalej vysvetľovať. Ďakujem.
Laurenčík, Milan, podpredseda NR SR (2021-09-29):
Ďalšiu faktickú poznámku má pán poslanec Juraj Šeliga.
Číž, Miroslav, podpredseda NR SR (2015-07-03):
Faktické poznámky – poslanec Kadúc a pani poslankyňa Pfundtner. Uzatváram možnosť prihlásiť sa s faktickou poznámkou. Slovo má pán poslanec Kadúc.
P. Paška, predseda NR SR: (2007-12-07):
F. Kašický, minister obrany SR: Ja si vstúpim do svedomia a prijmem opatrenia aj v tejto oblasti. Aj k pánovi predsedovi, aj k pánovi poslancovi. Ak dovolíte, predkladaným materiálom sa navrhuje rozšírenie mandátu jednotky, ďalej sa navrhuje vyslanie do počtu piatich príslušníkov ozbrojených síl do veliteľstva operácie KFOR, v ktorej máme dlhodobé pôsobenie, a takisto sa týmto materiálom navrhuje vyslať opätovne tridsaťdeväť príslušníkov ozbrojených síl z leteckej základne z Prešova s dvoma  dopravnými vrtuľníkmi, ktoré by mali zabezpečovať prepravu osôb, materiálu a v rámci zdravotnej pomoci pre celú operáciu KFOR. Finančné prostriedky, ktoré sú požadované, sú z rozpočtovej kapitoly ministerstva obrany. Jednotka je pripravená na vyslanie. Vážený pán predsedajúci, vážené pani poslankyne, vážení páni poslanci, žiadam vás o vyslovenie súhlasu s navrhovanou zmenou mandátu, ako aj s vyslaním príslušníkov ozbrojených síl do operácie KFOR, v ktorej máme dlhodobé pôsobenie. Ďakujem.
Hudacký, Ján, poslanec NR SR (2015-03-20):
Ďakujem pekne za všetky príspevky. Pán kolega Poliačik, asi sme sa celkom neporozumeli. V podstate ja som hovoril, že štát musí v tomto smere intervenovať do týchto procesov. Samozrejme, že štát skrz legislatívu má ošetrovať všetky tie podnikateľské vzťahy alebo obchodné vzťahy medzi podnikateľmi, či už cez Obchodný zákonník, kde sa vymedzujú povedzme maximálne lehoty splatnosti faktúry a podobné veci a takisto zákon o konkurze a reštrukturalizácii, ktorý, už sme sa tu zhodli, aj Lojzo Hlina to hovoril, že ten by mal skôr byť orientovaný na mimoriadne prípady, keď sa firmy dostávajú do problémov, do konkurzov, že musí vyhlásiť konkurz. Štát by mal rozhodnúť, že v ktorých prípadoch povolí tú reštrukturalizáciu a v ktorých nie. Ak samozrejme je to mimo tohto podniku alebo firmy, ktorá sa dostane do týchto problémov a v podstate zamestná množstvo ľudí, tak samozrejme je treba zvážiť, aby tá reštrukturalizácia prebehla. Ale nie, ak sú reštrukturalizácie pripravované účelovo, aby sa vlastne nepomohlo skutočne veriteľom a hlavne tým malým podnikateľom a živnostníkom. Čo sa týka zverejňovania týchto informácii o týchto malých podnikateľoch, živnostníkoch cez ten portál. No možno, ja som minule organizoval jedno stretnutie práve s podnikateľmi, ktorí mali tie problémy. Prišli tu, nehovorím, že nie všetci chcú, ale ja som ich tak trochu podporoval v tom zmysle, že je treba, aby sa spojili, aby možno sa stretli títo, ktorí sú v týchto problémoch, aby ukázali možno aj vláde priamo pred Úradom vlády a možno aj tu pred parlamentom, aby poukazovali na tento problém. Aby toto nenechali len tak a my, samozrejme, v tomto im budeme pomáhať. Takže nejakú formu určite, aby sme to viac medializovali, aby sme to viac dostali pred ľudí. No a čo sa týka podpory podnikateľov... (Prerušenie vystúpenia časomerom.)
Jurinová, Erika, podpredsedníčka NR SR (2014-06-03):
Nech sa páči, pán poslanec Brocka.
Bugár, Béla, podpredseda NR SR (2019-06-21):
Hlasovanie áno, ale nemáme tu pani poslankyňu Bašistovú. (Reakcia navrhovateľa: Je tam, je tam.) A, tam vás hľadám a vy sedíte inde (povedané s pobavením), vidíte. Nech sa páči, takže teraz dávam slovo; mýliť sa je ľudské, no. Teraz dávam slovo spoločnej spravodajkyni, predsedníčke výboru pre sociálne veci pani poslankyni Bašistovej. Nech sa páči.
Žiga, Peter, podpredseda NR SR (2024-09-26):
Dávam hlasovať o procedurálnom návrhu pána poslanca Richtera, aby sa v zlúčenej rozprave v prvom čítaní o vládnom návrhu zákona, ktorým sa menia a dopĺňajú niektoré zákony, tlač 483 a 485, postupovalo podľa § 29a zákona o rokovacom poriadku a aby čas určený na rozpravu bol 12 hodín. Prezentujme sa a hlasujme. (Hlasovanie.) 136 prítomných, 79 za, 57 proti. Konštatujem, že Národná rada tento procedurálny návrh schválila. Čas určený na rozpravu je medzi poslanecké kluby rozdelený nasledovne: SMER – SD 3 hodiny, 21 minút, 36 sekúnd, Progresívne Slovensko 2 hodiny, 33 minút, 36 sekúnd, HLAS 2 hodiny, 9 minút, 36 sekúnd, SLOVENSKO 1 hodina, 7 minút 12 sekúnd, KDH 52 minút, 48 sekúnd, SaS 52 minút, 48 sekúnd a SNS 48 minút. Čas pre jedného nezaradeného poslanca je 4 minúty, 48 sekúnd. Prosím predsedov poslaneckých klubov, aby mi písomne oznámili poradie rečníkov, ktorí budú v rozprave zastupovať v rozprave poslanecký klub. Týka sa to aj nezaradených poslancov. Tlačivá na určenie poradia rečníkov za poslanecké kluby, ako aj tlačivá pre nezaradených poslancov sú na prezencii. Evidujem ešte štyri procedurálne návrhy, pán poslanec Grendel.
P. Hrušovský, predseda NR SR: (2005-01-20):
(Hlasovanie.) 118 prítomných, 41 za, 3 proti, 53 sa zdržalo, 21 nehlasovalo. Návrh sme neschválili. Pán poslanec. Ľ. Lintner, poslanec: Pán predseda, hlasovali sme o všetkých uzneseniach, štvrté, ktoré som predložil, v podstate aby sa Národnej rade predložil návrh riešenia do 31. marca, sme schválili už predtým. (Potlesk.) Čiže štvrtý návrh uznesenia, ktoré som predložil ja v rozprave, to znamená predložiť Národnej rade Slovenskej republiky návrh riešenia pre novostavbu v termíne do 31. marca, sme už prijali.
T. Cabaj, podpredseda NR SR: (2009-12-10):
Tretiu otázku, ktorú vyžrebovali overovatelia, položil takisto pán poslanec Iván Farkas, adresoval ju ministrovi výstavby, regionálneho rozvoja Slovenskej republiky Igorovi Štefanovi: „Pán minister, v programovom vyhlásení vlády je zakotvené, že vláda chce dosiahnuť efektívne a lepšie využitie fondov EÚ. V tomto smere je výkon vlády a ministerstva výstavby katastrofálny. Ako chcete toto predsavzatie splniť do konca volebného obdobia?“ Nech sa páči, pán minister, môžete odpovedať.
Ďuriš Nicholsonová, Lucia, podpredsedníčka NR SR (2018-10-24):
Pán poslanec Vašečka.
Ďuriš Nicholsonová, Lucia, podpredsedníčka NR SR (2019-03-27):
Otváram rozpravu k tomuto bodu. Písomne sa neprihlásil nikto, otváram možnosť prihlásiť sa k tomuto bodu ústne. Končím možnosť prihlásiť sa do rozpravy. Prihlásili sa traja páni poslanci: pán poslanec Marosz, pán poslanec Janckulík a pán poslanec Ivan. Pán poslanec Marosz, nech sa páči.
P. Hrušovský, predseda NR SR: (2002-11-06):
Pán minister, chcete sa vyjadriť k rozprave? Nech sa páči.
P. Hrušovský, podpredseda NR SR: (2001-10-04):
(Prerušenie rokovania o 11.36 hodine.) (Pokračovanie rokovania o 14.08 hodine.)
Glváč, Martin, podpredseda NR SR (2016-06-17):
Pán poslanec Mihál.
Zmajkovičová, Renáta, podpredsedníčka NR SR (2014-06-25):
Faktické poznámky, jedna. Uzatváram možnosť prihlásiť sa. Pán poslanec Bagačka, už som uzavrela možnosť. Pán poslanec Kolesík.
Grendel, Gábor, podpredseda NR SR (2022-12-19):
Dávam teraz možnosť prihlásiť sa do rozpravy ústne. Končím možnosť prihlásiť sa ústne do rozpravy. V rozprave vystúpia traja páni poslanci. V poradí pán poslanec Suja, pán poslanec Mazurek a pán poslanec Kočiš.
B. Bugár, podpredseda NR SR: (2006-03-15):
(Hlasovanie.) Prítomných je 113 poslancov, za 62, proti 24, zdržalo sa 24, nehlasovali 3. Konštatujem, že sme v treťom čítaní . Otváram rozpravu v rámci tohto čítania. Hlási sa niekto do rozpravy? Nie. Vyhlasujem rozpravu za skončenú. Nech sa páči záverečné hlasovanie.
Pellegrini, Peter, predseda NR SR (2015-06-23):
Budeme pokračovať v prerušenej rozprave o vládnom návrhu zákona, ktorým sa mení a dopĺňa zákon č. 563/2009 Z. z. o správe daní. Budeme pokračovať vystúpením písomne prihláseného rečníka pána poslanca Kollára. A ja poprosím predstaviteľov a zástupcov jednotlivých politických strán a klubov, aby prišli dozadu do zasadačky grémia, aby sme si prešli definitívne znenie uznesenia. Pán minister je už prítomný. Pán poslanec, nech sa páči. (Ruch v sále.) Poprosím, kolegovia, kolegyne, aby sme vytvorili kľudné prostredie v sále, aby sme sa neokrádali zbytočne o čas, aby mohol pán poslanec vystúpiť a mohli sme pokračovať v rokovaní. Ďakujem. (Striedanie predsedajúcich.) [Pokračovanie rokovania o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1580.]
Osuský, Peter, poslanec NR SR (2017-09-11):
Ďakujem pekne. Oceňujem to, že sa aj táto diskriminačná situácia má riešiť v zmysle nielen fair play, ale aj v zmysle zdravého rozumu. Je to niečo podobné, ako bol náš pokus, ktorý stroskotal, o vyrovnanie toho, čo sa ľudovo nazýva kočíkovné medzi rodičmi, ktorí sa starajú o svoje vlastné dieťa, a teraz nechcem to povedať brutálne, ale je to ich psia povinnosť, a rodičmi, ktorí preberajú z bedier štátu starostlivosť o dieťa, ktorého jeho vlastní rodičia nechali tak. Myslím si, že štát rovno pri záväzku prevziať starostlivosť o maličké dieťa iste minimálne do osemnástich, pri štúdiu do dvadsiatich štyroch rokov tým, ktorí sa na to dajú, veľkú medailu, že sa na to dali. A nie mať diskriminačnú normu zákonnú, ktorá ich znevýhodňuje v porovnaní s tými, ktorí si jednoducho plnia svoje rodičovské povinnosti. Je teda zvláštna situácia. A keby som to vyjadril úplne cynicky cez peniaze, starostlivosť do 18 rokov v detských domovoch by štát stála neporovnateľne väčšie peniaze, ako ich stojí to, že zveria obetavému rodičovi takéto dieťa. A ako hovorím, namiesto vysokého ocenenia máme diskriminačnú zákonnú normu. Treba to zmeniť.
Martvoň, Anton, poslanec NR SR (2012-06-27):
Ďakujem pekne. Pán poslanec, myslím si, že to, čo tu bolo povedané z tvojej strany, je z väčšej strany pravda. Ja taktiež zastávam názor, že poslanec Národnej rady má byť primus inter pares, teda prvý medzi rovnými. A som toho názoru, že tak ako ja keď som doteraz nebol poslancom, imunitu som nepotreboval a ani ju potrebovať nebudem. Myslím si, že takto to už mohlo byť dávno. Poslanecká práca nie je iba o tom, aby tu poslanec hlasoval, ale aj o nejakej tvorivej robote a, samozrejme, o tom, aby počúval svojich voličov alebo teda všetkých občanov Slovenskej republiky. Čiže myslím si, že tento princíp zastupiteľskej demokracie u nás krásne funguje a zrušenie tejto imunity dopomôže iba k tomu, aby to bolo ešte lepšie, ako to bolo doteraz. Tak toľko z mojej strany.
Šebej, František, poslanec NR SR (2014-03-18):
Trpezlivosť, pán kolega Kollár. Konštatovali ste, že teda, že, že kde je to telefónne číslo, ktoré, ktoré chcel mať Henry Kissinger v Európskej únii. Ja som pani Ashton počul samu na seba povedať nasledovný vtip, že: Sedí v oválnej pracovni americký prezident, vtedy ešte s ministerkou zahraničných vecí pani Clintonovou, a bavia sa: „Konečne máme v Európe to telefónne číslo, je to pani Ashtonová, zavolajme jej.“ Tak vytočili to číslo, na druhej strane sa ozvalo: „Pani Ashtonová“, a hovorí: „Tu je ministerka zahraničných vecí Európskej únie. Keď chcete poznať nemeckú pozíciu stlačte jednotku, keď chcete poznať francúzsku pozíciu stlačte dvojku...“ a tak ďalej.
Beluský, Martin, poslanec NR SR (2017-04-05):
Ďakujem za slovo, vážený pán predsedajúci. Vážené panie poslankyne, páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky Mariana Kotlebu, Jána Moru, Jána Kecskésa a Petra Krupu na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva zákon v znení neskorších predpisov (tlač 452). V súlade s § 73 odsek 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre hospodárske záležitosti a odporúčam, aby sa výbory, aby výbory predmetný návrh zákona prerokovali do 5. mája 2017 a v gestorskom výbore do 9. mája 2017. Pán predsedajúci, otvorte, prosím, všeobecnú rozpravu.
Žiga, Peter, podpredseda NR SR (2024-09-26):
Ďakujem pekne. Vyhlasujem všeobecnú rozpravu za skončenú. Chce zaujať stanovisko navrhovateľ? Nech sa páči.
Érsek, Árpád, minister dopravy a výstavby SR (2017-09-14):
Ďakujem za otázku, vážený pán poslanec, dobrá, dlhá je. Asi máte nesprávne informácie, pretože nie je pravdou, že Žilinský samosprávny kraj odmietol prevziať úsek cesty kvôli neodstráneným závadám, ako vy mylne tvrdíte. Rozhodnutím ministerstva o usporiadaní cestnej siete zo dňa 19. 11. 2013 bol tento úsek zadaný do cestnej siete. Na základe uzatvorenej zmluvy o budúcej zmluve uzatvorenej dňa 26. 4. 2006, zmluvy z 31. 5. 2006 o odovzdaní a prevzatí majetku a s ním súvisiacich práv a povinností vlastníctva majetku štátu v správe Slovenskej správy ciest sa mal úsek cesty previesť do vlastníctva Žilinského samosprávneho kraja. Od uvedenia komunikácie do prevádzky, to jest od roku 2008 až do februára 2015, to je sedem rokov, bola komunikácia po podpise preberacích protokolov odovzdaná do správy ŽSK a výkon údržby realizovala Správa ciest Žilinského samosprávneho kraja. Ak od februára 2015 podpisom dodatku č. 3 zmluvy na údržbu výkonu údržby zabezpečuje Slovenská správa ciest prostredníctvom Správy ciest ŽSK, tento stav nastal na základe toho, že pozemky pod cestou neboli majetkoprávne vysporiadané a teda kraj nemal možnosť zložiť si danú cestu do majetku. Preto sa rozhodol postupovať v zmysle bodu G1 rozhodnutia o usporiadaní cestnej siete v roku 2013, ktorým bol slovenský, ktorým bolo Slovenskej správy ciest odo ukončenia prevodu vlastníckeho práva k úseku preložky cesty uložené vykonávať všetky práva a povinnosti v tejto pozemnej komunikácii. Slovenská správa ciest vykonáva v danom úseku cesty štandardnú údržbu a niektoré z jej činností si objednávanú aj Žilinský samosprávny kraj. Aby sa tento stav uviedol na správnu mieru, je nevyhnutne dokončiť majetkoprávne vysporiadanie pozemkov, aby všetky práva a kompetencie týkajúce sa správy komunikácie prešli na Žilinský samosprávny kraj. Ministerstvo môže byť nápomocné pri vysporiadaní pozemkov a to tak, že na základe požiadavky Slovenskej správy ciest osloví ministerstvo financií s požiadavkou na vyčlenenie finančných prostriedkov, ktoré by pokryli celkovú potrebu majetkoprávneho vysporiadania pozemkov pod danou trasou. Rezort dopravy pravidelne pri rokovaniach o rozpočte žiada zvýšenie rozpočtových prostriedkov, o zmysle plnenia takéhoto kroku je presvedčený aj Útvar hodnoty za peniaze. Teraz sa nám však nepodarilo tieto priority presadiť v takom rozsahu, ako by bolo podľa nás potrebné, čo má negatívny vplyv aj na túto cestu. Ďakujem, skončil som.
Zmajkovičová, Renáta, podpredsedníčka NR SR (2013-09-20):
Dávam teraz slovo spravodajcovi, ktorého určil navrhnutý gestorský výbor, výbor pre sociálne veci, poslancovi Milanovi Halúzovi.
Sloboda, Radovan, poslanec NR SR (2021-11-12):
Ďakujem za slovo. Pán kolega, vidíte na mňa? Super, super. Ja by som chcel, naopak, oceniť toto vaše vystúpenie a dúfam, že ako výkonný podpredseda vášho hnutia zapôsobíte na ostatných kolegov a začnú v tomto krásnom úbore chodiť každý deň sem, bude to mať hneď dve výhody. Ušetria plat, nebudete vykazovaní zo sále (sály, pozn. red.). A druhá výhoda bude, nebude vôbec počuť, čo tu huhlete, lebo som vám nerozumel skoro ani slovo. (Smiech v sále.) A ešte jedna vec. Vidíte, koľko prstov ukazujem? (Rečník názorne predvádza.) Desať. Toto vidíte? (Rečník opäť názorne predvádza.) Deväť. A to je počet hospitalizovaných v Rooseveltovej nemocnici v Banskej Bystrici, váš, váš predseda by ich mohol poznať, túto nemocnicu a tých deväť z tých hospitalizovaných desiatich je neočkovaných. Tak len aby ste trošku rozumeli o čom rozprávate.
Vetrák, Milan, poslanec NR SR (2021-06-23):
Ďakujem pekne za slovo, pán predsedajúci. Kolegyne, kolegovia, aj vo vašich poslaneckých kluboch sú predpokladám poslanci, ktorí sa venujú téme sociálnych vecí a osobitne aj téme osôb, ktoré majú ťažké zdravotné postihnutie. Predpokladám takisto, že ste už boli informovaní, že ministerstvo práce, sociálnych vecí chystá v najbližšom období takú veľkú reformu, ktorá sa týka príspevkov pre tieto osoby. Myslím si, že ešte bude predmetom dosť veľkých diskusií. Keď som sa možno dva-tri mesiace dozadu informoval, čo všetko bude obsahom tejto reformy s tým, že som poukázal na niektoré nepresnosti alebo medzery v zákone o kompenzáciách pre tieto osoby a pýtal som sa ministerstva, či aj tieto otázky chce nejakým spôsobom v tej reforme riešiť, tak som zistil, že z tých viacerých otázok práve tá, ktorú riešim spolu s ďalšími kolegami, v tejto novele zákona by ani nemala byť súčasťou tej reformy. Takže sme sa rozhodli potom spolu teda s tými ďalšími kolegami, kolegyňami, ktoré sú pripísané ako spolupredkladatelia k tomuto návrhu zákona, že by sme časovo predbehli túto veľkú novelu, tú veľkú reformu a v snahe pomôcť tým osobám, ktoré vlastnia najmä nehnuteľný majetok, s ktorým z objektívnych dôvodov nevedia nakladať. Častokrát sú to nehnuteľnosti, ktoré spoluvlastnia v režime BSM, teda bezpodielového spoluvlastníctva manželov alebo sú tieto nehnuteľnosti zaťažené, povedzme, exekučným záložným právo, alebo hypotekárnym úverom a objektívne s nimi nevedia nakladať. To je podmienka, na ktorej trvalo príslušné ministerstvo. Ja som to pôvodne chcel dať trošku širšie, že tam nebude tá podmienka, že by s nimi nevedeli objektívne nakladať. Jednoducho, že taký stav, že tie nehnuteľnosti sú zaťažené týmito ťarchami a že by sa tie ťarchy mali pri posudzovaní výšky majetku zohľadňovať. Ministerstvo si potom dalo podmienku, že áno, zohľadňujme to, ale iba v prípade, že preukážu, že naozaj nevedia sa tej ťarchy zbaviť, teda že vlastným pričinením jednoducho tá ťarcha viazne na tom nehnuteľnom majetku. No a v prípade, že teda je to tak, že naozaj nevedia s tým, s tou ťarchou nič robiť, tak v takom prípade bude po novom alebo malo by po novom platiť, že keď sa bude načítavať tá hodnota príjmov a majetku, ktorá nesmie presiahnuť cca 40 000 eur na to, aby boli kvalifikované pre kompenzáciu, tak sa tá ťarcha odčíta. Bude to aktuálna hodnota k tomu stavu pri podaní žiadosti. Čiže tá ťarcha sa odčíta a ona potom priebežne, ako, povedzme, ten človek spláca tú hypotéku alebo ak sa vyrovná to BSM, tak ona sa prehodnotí, pretože ten zákon obsahuje ustanovenie, že osoba ZŤP je povinná informovať o zmenách, ktoré sa týkajú žiadosti o kompenzácie. Je to jednoduchá novela. Som otvorený diskusii. Chcem poprosiť, aby ste to podporili. Ďakujem pekne.
M. Číž, podpredseda NR SR: (2007-05-09):
(Hlasovanie.) Prítomných 138 poslancov, za návrh 91 poslancov, proti 23 poslancov, zdržalo sa 24 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči.
P. Hrušovský, predseda NR SR: (2005-05-17):
(Hlasovanie.) 145 prítomných, 102 za, 7 proti, 33 sa zdržalo, 3 nehlasovali. Návrh sme schválili. Teraz poprosím pána poslanca Janiša, aby z poverenia výboru pre hospodárstvo, privatizáciu a podnikanie uviedol návrhy hlasovaní k prerokúvanému návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v  premávke na pozemných komunikáciách , ktorý prerokúvame ako tlač 1088, poradové číslo 26, pani poslankyňa. Nech sa páči, pán poslanec Janiš.
Pellegrini Peter, predseda NR SR (2015-03-11):
Poprosím vás, panie poslankyne, páni poslanci, pán poslanec chce vystúpiť a vytvorme mu na to primerané prostredie.
Figeľ, Ján, podpredseda NR SR (2014-09-23):
Ctené dámy, vážení páni, budeme pokračovať, je už osem minút po štrnástej, budeme pokračovať v popoludňajšom rokovaní deviateho dňa 37. schôdze Národnej rady Slovenskej republiky v prerušenej zlúčenej rozprave o návrhu na vyslovenie súhlasu s dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (tlač 1131). A tým druhým návrhom, ktorý je s týmto spojený, je návrh zahraničného výboru na prijatie vyhlásenia Národnej rady k situácii na Ukrajine (tlač 1181). Pán minister kultúry za vládu je prítomný, v zastúpení ministra zahraničných vecí je už tu, a takisto pán poslanec Juraj Blanár ako spravodajca je pripravený na rokovanie. Ďalším v poradí písomne prihláseným rečníkom je poslanec Eugen Jurzyca, ktorému týmto odovzdávam slovo. (Pokračovanie v rokovaní v zlúčenej rozprave o návrhu na vyslovenie súhlasu Národnej rady Slovenskej republiky s Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej , tlač 1131, a o návrhu Zahraničného výboru Národnej rady Slovenskej republiky na prijatie Vyhlásenia Národnej rady Slovenskej republiky k situácii na Ukrajine , tlač 1181.)
Kollár, Boris, predseda NR SR (2020-07-07):
Evidujem jednu faktickú poznámku na predrečníka. Pán poslanec Vašečka, nech sa páči, máte slovo.
Grendel, Gábor, podpredseda NR SR (2022-09-22):
Ďakujeme pekne. Ďalšia otázka je od pána poslanca Tomáša Šudíka... (reakcia z pléna), ktorá už teda bola zodpovedaná, takže tú preskočíme. Otázka číslo 15 je od pána poslanca Radovana Kazdu, adresátom je minister životného prostredia Ján Budaj a otázka znie: „Ministerstvo životného prostredia pred rokom avizovalo, že plánuje vydať vyhlášku, ktorá určí pravidlá pre kompostárne. V akom štádiu sa nachádza príprava vyhlášky? Prečo doteraz nebola vydaná?“
P. Paška, predseda NR SR: (2007-10-25):
(Hlasovanie). 81 prítomných, 80 za, 1 nehlasoval. Konštatujem, že sme schválili vládny návrh novely zákona č. 106/2004 Z. z. o spotrebnej dani z tabakových výrobkov a zákona č. 372/1990 o priestupkoch v znení neskorších predpisov. Ešte vás poprosím, pán predseda výboru, aby ste uviedli hlasovanie o návrhu uznesenia k správe o makroekonomickom prostredí a vývoji verejných financií Slovenskej republiky za I. polrok 2007 v predikcii vývoja do konca roka , tlač 402.
Laurenčík, Milan, poslanec NR SR (2011-03-24):
Ďakujem za slovo, pán predsedajúci. Pán poslanec Suja, ďakujem za prednesenie uvedeného pozmeňujúceho návrhu, ktorý určite podporím. Zrušíme tým vlastne diskrimináciu slovenských podnikateľov, ktorí obchodujú so zbraňami kategórie D, tak ako si to poznamenal. Neexistuje dôvod, pre ktorý by nemohli obchodovať s uvedenými zbraňami prostredníctvom internetového obchodu. V rámci Európskej únie sa poštové zásielky aj tak nekontrolujú, a tak záujemcovia o tieto zbrane kľudne mohli aj teraz si nakupovať tieto zbrane v zahraničných internetových obchodoch. A slovenskí predajcovia vlastne takúto možnosť nemali a boli diskriminovaní. Ďakujem.
P. Hrušovský, predseda NR SR: (2004-02-05):
Pred skončením hodiny otázok dávam poslednú možnosť odpovedať pánovi Gyurovszkemu,  pardon. Tak potom poprosím pána ministra Chmela. Pán poslanec Madej sťahuje, pán minister, ďakujeme. Pán minister Kaník, prosím, odpovedajte na otázku pána poslanca Hrdličku, ktorý sa pýta: „Úrady práce v súčasnosti, možno povedať, hromadne prepúšťajú svojich zamestnancov v súvislosti s podmienkou MPSV SR, aby mali vysokoškolské vzdelanie. Úrady tak prichádzajú o skúsených a kvalitných pracovníkov, hoci so stredoškolským vzdelaním, a celkovo to ovplyvňuje úroveň práce nových úradov. Čo vy na to? Neuvažujete o udelení výnimiek zo vzdelania?“ Môžete odpovedať.
Grausová, Natália, poslankyňa NR SR (2017-09-12):
Ďakujem. Chcem sa opýtať predkladateľov, tuná je tá lehota tých 24 hodín, a teda pokiaľ nie je, na ktorú nie je daný medicínsky dôvod. To znamená, že teda keď je medicínsky dôvod alebo keď trebárs bude potrebná súdna pitva, dajme tomu, že je rozpor alebo nie je jasné, či ten človek zomrel prirodzenou smrťou, vtedy sa to toho netýka. Dobre som to pochopila? Alebo? Ďakujem.
Laurenčík, Milan, podpredseda NR SR (2021-03-16):
Ďakujem. Prosím, zaujmite miesto pre navrhovateľa. Ja teraz dávam slovo spravodajkyni, ktorú určil navrhnutý gestorský výbor pre zdravotníctvo, pani predsedníčke tohto výboru pani poslankyni Janke Bittó Cigánikovej. Nech sa páči.
Lebocký, Tibor, poslanec NR SR (2012-10-19):
Pán predseda, keďže sme hlasovali o všetkých bodoch zo spoločnej správy i o pripomienkach z rozpravy a zákon prerokúvame v skrátenom konaní, otvorte, prosím, rozpravu v treťom čítaní.
P. Paška, predseda NR SR: (2007-09-20):
Teraz dávam, dámy a páni, možnosť prihlásiť sa ústne do rozpravy. Pani poslankyňa Sárközy. Končím možnosť prihlásiť sa ústne. Nech sa páči, máte slovo, pani poslankyňa.
Zmajkovičová, Renáta, podpredsedníčka NR SR (2013-05-22):
V rozprave vystúpi pán poslanec Chmel. Pripraví sa pán poslanec Kvasnička.
Paška, Pavol, predseda NR SR (2014-06-06):
Pán poslanec Kuffa.
Paška, Pavol, predseda NR SR (2014-11-10):
Pán poslanec Jasaň.
Bugár, Béla, podpredseda NR SR (2019-12-05):
Prezentujme sa a hlasujme. (Hlasovanie.) Prítomných 133 poslancov, za 48, proti 16, zdržalo sa 65 poslancov, 4 nehlasovali. Konštatujem, že vládny návrh zákona nebol prijatý. Teraz prosím pána poslanca Jančulu, aby uviedol hlasovanie v druhom čítaní o návrhu poslanca Pamulu na vydanie zákona, ktorým sa mení a dopĺňa zákon č. 182/1993 Z. z. o vlastníctve bytov a nebytových priestorov, tlač 1640. [Hlasovanie o návrhu poslanca Národnej rady Slovenskej republiky Petra Pamulu na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov a ktorým sa dopĺňa zákon č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov v znení neskorších predpisov , tlač 1640.]
Pellegrini, Peter, predseda NR SR (2015-03-11):
Otváram tretie čítanie . Pristúpime k hlasovaniu. Nedostal som žiadnu prihlášku do rozpravy. Končím rozpravu. Nech sa páči, pán spravodajca, uvádzajte hlasovanie.
Kotleba, Marek, poslanec NR SR (2022-11-15):
Treba si povedať, že človek je naozaj tvor, ktorý nie je poučiteľný, pretože my sme vystríhali pred týmito problémami pri vstupe do Európskej únie a takisto do... v vstupe do schengenského priestoru, pretože keď sme ľudí upozorňovali, že môže nastať takáto migračná kríza a tí obyvatelia z tretích krajín môžu zaplaviť naše mestá, tak nám neverili, robili z nás konšpirátorov, vysmievali sa z toho, ale keď je to tu zrazu, tak sa im to nepáči a nevedia si to nejako spojiť s tým, čo sme im rozprávali, pretože najlepšie je sa ponaučiť na chybách druhých, pretože či už je to Nemecko, Francúzsko, Taliansko, Španielsko a všetky tieto krajiny, ktoré v minulosti kolonizovali celú Afriku, Mali a všetky možné iné štáty, tak nech teraz znášajú tie dôsledky tej migračnej krízy. Ale my, malé Slovensko, malý fliačik na mape, ktorí sme v živote neobsadili absolútne nič, prečo my by sme mali znášať problémy, ktoré narobili Francúzi, Nemci, Taliani, Španieli svojou kolonizačnou politikou dlhé roky. Čiže treba si uvedomiť, Európska únia nás do tohto problému zatiahla. A či už je to, či už je to minister Mikulec, alebo je to minister Naď, alebo je... sú to ostatní ministri z tejto vlády, tak je úplne jedno, či tam Mikulec bude, alebo nebude, lebo ak bude Mikulec vymenený, bude iba vymenený za ďalšiu postavičku s iným menom, ale bude napĺňať tú agendu Európskej únie a tú agendu mimovládok s dovozom týchto migrantov, pretože mohli sme sa ponaučiť aj na migrantskej kríze z Ukrajiny, pretože Policajný zbor ani informačné služby Slovenska absolútne netušia, akí ľudia nám prišli z Ukrajiny, a absolútne netušia, akí ľudia prišli z Blízkeho východu.
Grendel, Gábor, podpredseda NR SR (2022-05-19):
Pani poslankyne, páni poslanci, na 16.30 h sme mali avizované grémium, ale ešte zbehneme tieto faktické poznámky. Pán poslanec Ďurica.
P. Paška, predseda NR SR: (2008-10-29):
Pán poslanec Ivančo.
Nagy, László A., poslanec NR SR (2011-06-30):
Ďakujem pekne, pán predseda. Vážené kolegyne, vážení kolegovia, ďakujem pekne za vaše stanoviská. Kolegovi poslancovi Matovičovi by som chcel len uviesť presné znenie toho, čo som ja povedal. Ja som hovoril, že reštituenti reštituovali nehnuteľnosť s vecným bremenom. Reštituenti získali nárok, avšak nie povinnosť prevziať byty, teda bytové domy do svojho vlastníctva. Chcel som upozorniť iba na to, že reštitučný nárok si nemuseli uplatniť, pokiaľ nesúhlasili s vecným bremenom a so stavom nehnuteľnosti. To je všetko. Ja som nepopieral, samozrejme, uplatnenie práva reštituentom, ale iba to, že ten nárok, ktorý si majú uplatniť, majú uplatňovať alebo rešpektovať aj s vecným bremenom. Ďakujem pekne.
P. Hrušovský, podpredseda NR SR: (2001-10-25):
(Hlasovanie.) Prítomných je 100 poslancov, za 89, zdržalo sa 5, nehlasovalo 6. Návrh sme schválili. Prosím ďalší návrh. L. Orosz, poslanec: Dávam návrh, aby sa tento návrh zákona pridelil na prerokovanie Ústavnoprávnemu výboru Národnej rady Slovenskej republiky a Zahraničnému výboru Národnej rady Slovenskej republiky. Ďalej navrhujem, aby funkciu gestorského výboru plnil ústavnoprávny výbor a aby pre zahraničný výbor bola určená lehota na prerokovanie do 26. novembra a pre ústavnoprávny výbor do 27. novembra 2001.
Pleštinská, Zita, poslankyňa NR SR (2023-03-16):
Pán predseda, dajte, prosím, hlasovať o tom, že prerokujeme návrh zákona v treťom čítaní.
Jurinová, Erika, podpredsedníčka NR SR (2015-07-01):
Pán poslanec Mikloško.
Grendel, Gábor, podpredseda NR SR (2020-11-04):
Prezentujme sa a hlasujme. (Hlasovanie.) Prítomných 111 poslancov, za 55, proti 7, zdržalo sa 26, nehlasovalo 23. Tento návrh sme neschválili.
M. Hort, podpredseda NR SR: (2007-11-26):
Slovo má pán poslanec, pán podpredseda Číž, nech sa páči.
A. Belousovová, podpredsedníčka NR SR: (2010-02-11):
Máte slovo, pani poslankyňa.
Kalivoda, Peter, poslanec NR SR (2024-02-01):
Ďakujem pekne, pán predseda. No ja som chcel ešte na tú prvú časť, tú emotívnejšiu, zareagovať pána poslanca. On sa tu odvolával na naše svedomie a mal také narážky, že čo za tie hlasovania naše dostávame. No ja vám môžem povedať, pán poslanec, že ja okrem výplaty od Národnej rady určite nič. Ale možno by bolo zaujímavé dozvedieť sa, čo tí vaši poslanci, keď ste, keď ste vládli, za tie často veľmi kontroverzné hlasovania dostávali. Je dosť možné, že sa to časom aj dozvieme a možno to bude veľmi zaujímavé. Ďakujem pekne.
Lackovič, Marek, poslanec NR SR (2024-01-26):
Ďakujem pekne za slovo, pán predsedajúci. Pán poslanec to zhrnul veľmi dobre. Ja budem veľmi krátky. Nebolo tu spomenuté dnes, teda ešte som to ja nezachytil, hoci som prišiel trošku neskôr, to jedno, ako ten veľmi jeden taký zásadný trest alebo, alebo taká skutočnosť, ktorá tam až bije do očí a ja ju rád zopakujem, lebo neviem, kto prišiel alebo kto bol iniciátorom tohto konkrétneho príkladu, ale je taký veľmi plastický a ja ho teda použijem. Je tam to vlámanie, pokiaľ skončí s následkom smrti. Tak zaň sa tam ukladá päť rokov domáceho väzenia alebo takto to tam vychádza. A toto by som naozaj ešte raz takto povedal, neviem, kto s tým prišiel, opakujem, ale za vlámanie s následkom smrti domáce väzenie, naozaj my nebláznime, prosím, že skúsme ešte zastaviť ten rozbehnutý vlak, lebo... a veľmi pokojne konštruktívne nechcem ani, ani absolútne nejako hrotiť tú emóciu, ale vlámanie s následkom smrti nemôže skončiť domácim väzením. Zneužijem tých päť sekúnd, pán predseda parlamentu, skúste na toto pozrieť, ak budete možno nad týmto uvažovať. Sú tam naozaj takéto niektoré záležitosti. Veľmi pekne ďakujem.
Matovič, Igor, poslanec NR SR (2010-09-08):
Pán predseda Národnej rady, ja by som vás chcel iba poprosiť, aby sme si veci ujasnili, lebo tu nám niekto tu vyčítal, koaličným poslancom, že sa nejako neslušne vyjadrujú, myslím, že sám ste postrehol to, že jeden poslanec zo strany SMER vás nazval pri vašom prejave blbcom, aby ste povedali, kto to bol, nech sa tu teda nehrajú na niečo, čo nie sú. A takisto by som vás chcel poprosiť, aby ste sa opýtali pána Fica na to, čo myslel tým, keď povedal, že toto musí pán prezident vyhlásiť, keď sa vráti. Či takisto to slovíčko „musí“ nemyslel trošku inak v kontexte nato, keď vám teda vyčítajú slovíčko „ovplyvniť“.
Vons, Peter, poslanec NR SR (2021-05-06):
Ospravedlňujem sa. Prepáčte, kolegovia. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 657/2004 o tepelnej energetike v znení neskorších predpisov (tlač 519). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku... (Prerušenie vystúpenia predsedajúcim.)
Pčolinský, Peter, podpredseda NR SR (2023-01-26):
S ďalšou faktickou poznámkou pani poslankyňa Vaľová.
Laššáková, Jana, podpredsedníčka NR SR (2015-04-23):
S reakciou pán poslanec Susko, nech sa páči.
Faič, Vladimír, poslanec NR SR (2022-03-18):
Ďakujem za slovo, pán podpredseda. Pán poslanec, vy ste so mnou debatovali predtým, ako ste návrh podávali, vedeli ste, že som sa venoval reforme verejnej správy za prvej Dzurindovej vlády. Vaša snaha mi je sympatická, len, prosím vás, zdôvodňovať nejakými, a ja to poviem celkom otvorene, pseudofaktami potrebu demokratizácie, čo sa týka miestnej samosprávy, je nejak po funuse. Veď prijatím zákona 369 o obecnom zriadení a formovanie všetkého, čo s ním súviselo, a potom decentralizácia verejnej správy v dvoch etapách alebo troch toto všetko vyriešila. To, týmto to nezdôvodňujme, pretože to je za nami. Konsenzuálne, musím povedať. Slovensko má iný problém, ktorým sa všetci tí, čo sa venujú verejnej správe, zaoberajú, a to je komunálnou reformou. Je nefinancovateľná pre tento štát celá verejná správa pri tak rozdrobenosti Slovenska ohľadne obcí. To je jeden faktor. Druhý, že či sú nejaké podmienky, ktoré je treba vytvoriť na odčleňovanie obcí. Tam sa možno, samozrejme, o tom rozprávať, ale zdôvodňovať to takýmto spôsobom a nejak sa pokúšať presvedčiť o tom, že je to tak potrebné, nepovažujem za rozumné. A ešte jedna poznámka. No kto už by z časti, ktorá nejakým spôsobom získa nejakú väčšiu ekonomickú výhodu ohľadne ostatných častí, by nesúhlasil s odčlenením? To si neviem pre... (Prerušenie vystúpenia časomerom.)
Mizík, Stanislav, poslanec NR SR (2018-05-28):
Ďakujem za slovo. Toto je taká otázka, je to otázka morálno-etického charakteru. Náš klub na to má jasný pohľad. Ja nemám právo dávať odporúčania iným stranám a ani nemôžem. O SaS-ke si nerobím ilúzie, ale pri ostatných stranách by mohla byť vďaka božiemu zázraku voľná karta pri hlasovaní. Vďaka, pán Kéry.
J. Vaľová, poslankyňa: (2009-03-10):
Predseda Národnej rady Slovenskej republiky rozhodnutím č. 999 z 5. marca 2009 pridelil návrh vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov, na prerokovanie Výboru Národnej rady Slovenskej republiky pre sociálne veci a bývanie v termíne ihneď. Výbor Národnej rady Slovenskej republiky pre sociálne veci a bývanie uvedený návrh vlády prerokoval na svojej 53. schôdzi dňa 10. marca 2009 a uznesením č. 229 súhlasil s návrhom vlády na skrátené legislatívne konanie. Výbor odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov, v skrátenom legislatívnom konaní s tým, že prvé, druhé a tretie čítanie sa uskutoční na 33. schôdzi Národnej rady Slovenskej republiky. Ďakujem, pán predseda, skončila som, môžete otvoriť rozpravu.
Laššáková, Jana, podpredsedníčka NR SR (2014-11-09):
Páni poslanci, nehádajte sa. Pán poslanec Kaník! Pán poslanec Blaha, držte sa...
Grendel, Gábor, podpredseda NR SR (2023-01-24):
Ďalší v rozprave vystúpi pán poslanec Milan Mazurek. Pripraví sa pán poslanec Juraj Šeliga.
Glváč, Martin, podpredseda NR SR (2018-05-10):
Ďakujem. Pán spravodajca nemá záujem. Prerušujem rokovanie o tomto bode programu. Teraz pristúpime k druhému čítaniu o návrhu na vyslovenie súhlasu Národnej rady Slovenskej republiky s Protokolom, ktorým sa mení článok 50 písmeno a) Dohovoru o medzinárodnom civilnom letectve . Návrh vlády je pod tlačou 923 a spoločná správa výborov má tlač 923a. Prosím podpredsedu vlády a ministra životného prostredia Lászlóa Sólymosa, aby v zastúpení ministra dopravy a výstavby návrh vlády odôvodnil. Nech sa páči.
Bugár, Béla, podpredseda NR SR (2018-02-08):
Prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 126, za 77, proti 39, zdržalo sa 8 poslancov, 2 nehlasovali. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, záverečné hlasovanie.
P. Hrušovský, predseda NR SR: (2004-03-16):
D. Dubovská, poslankyňa: Ďakujem, pán predseda, za slovo. Ja chcem len tak pripomenúť vlastne predkladateľovi a možno ho aj upozorniť na to, že asi pán premiér Dzurinda má  lepšieho bavoráka než všetci ostatní a lepšie sa dostane na niektoré miesta. Vzhľadom na výjazdy poslancov som absolvovala minulý a predminulý týždeň výjazdy na východ a mala som medzi ostatným aj program na stredných školách a gymnáziách a mali sme sa s týmito študentmi baviť o Európskej únii, vstupe do NATO a pod. čiže na témy výsostne apolitického alebo  astraníckeho charakteru. A musím povedať, že na východe všetky z týchto stretnutí boli odrieknuté vzhľadom na to, že riaditelia škôl dostali prípis od župana Chudíka, že im zakazuje takéto podujatia organizovať. Takže pán premiér má asi možno lepšieho bavoráka, než máme my, a cez pána Chudíka, cez Ľudovú úniu sa na východ do škôl dostane. Ďakujem. (Potlesk.)